CELEX: 62011CA0031
Language: hu
Date: 2012-07-19 00:00:00
Title: C-31/11. sz. ügy: A Bíróság (második tanács) 2012. július 19-i ítélete [a Bundesfinanzhof (Németország) előzetes döntéshozatal iránti kérelme] — Marianne Scheunemann kontra Finanzamt Bremerhaven (Letelepedés szabadsága — A tőke szabad mozgása — Közvetlen adózás — Öröklési illeték — Az illetékösszeg kiszámításának módja — Harmadik államban székhellyel rendelkező tőketársaságban meglévő részesedés egyedüli tagként öröklés útján való megszerzése — Az ilyen társaságokban fennálló részesedés esetében az illetékkedvezményeket kizáró nemzeti szabályozás)

29.9.2012   
            
            
               HU
            
            
               Az Európai Unió Hivatalos Lapja
            
            
               C 295/6
            
         A Bíróság (második tanács) 2012. július 19-i ítélete [a Bundesfinanzhof (Németország) előzetes döntéshozatal iránti kérelme] — Marianne Scheunemann kontra Finanzamt Bremerhaven
   (C-31/11. sz. ügy) (1)
   
   (Letelepedés szabadsága - A tőke szabad mozgása - Közvetlen adózás - Öröklési illeték - Az illetékösszeg kiszámításának módja - Harmadik államban székhellyel rendelkező tőketársaságban meglévő részesedés egyedüli tagként öröklés útján való megszerzése - Az ilyen társaságokban fennálló részesedés esetében az illetékkedvezményeket kizáró nemzeti szabályozás)
   2012/C 295/09
   Az eljárás nyelve: német
   
      A kérdést előterjesztő bíróság
   
   Bundesfinanzhof
   
      Az alapeljárás felei
   
   
      Felperes: Marianne Scheunemann
   
      Alperes: Finanzamt Bremerhaven
   
      Tárgy
   
   Előzetes döntéshozatal iránti kérelem — Bundesfinanzhof — Az EK 56. cikk és az EK 58. cikk értelmezése — Harmadik államban székhellyel rendelkező tőketársaságban meglévő, az örökhagyó magánvagyonába tartozó részesedés egyedüli tagként öröklés útján való megszerzése — Öröklési illeték — Belföldi székhelyű vagy ügyvezetésű társaságok számára adókedvezményeket előíró nemzeti szabályozás
   
      Rendelkező rész
   
   Az olyan tagállami szabályozás, mint az alapeljárásbeli, amely az öröklési illeték kiszámítása során a harmadik államban székhellyel rendelkező tőketársaságban fennálló részesedésben megtestesülő hagyaték esetében kizárja bizonyos illetékkedvezmények alkalmazását, míg ugyanezeket a kedvezményeket megadja az efféle részesedést tartalmazó hagyaték esetében, ha a társaság székhelye valamely tagállam területén található, döntően az EUMSZ 49. és az azt követő cikkek szerinti letelepedés szabadságát érinti, ha e részesedés lehetővé teszi a birtokosa számára, hogy irányítást biztosító befolyást gyakoroljon az érintett társaság döntéseire, és meghatározza annak tevékenységét. E cikkek céljukat tekintve nem alkalmazandók az olyan társaságban birtokolt részesedés esetére, amelynek a székhelye harmadik államban található.
   
      (1)  HL C 113., 2011.4.9.